b'\n_START_ARTICLE_\nGregoriana\n_START_PARAGRAPH_\nPontificia Universit\xc3\xa0 Gregoriana (PUG) er et av de pavelig universiteter i Roma. Det ble grunnlagt i 1551 og har hele tiden v\xc3\xa6rt drevet av jesuittordenen, og het til \xc3\xa5 begynne med Collegium Romanum. Det ligger p\xc3\xa5 vatikansk ekstraterritorialt omr\xc3\xa5de i Roma, og regnes derfor ikke som liggende i Italia.\n_START_SECTION_\nHistorie\n_START_PARAGRAPH_\nUniversitetet ble grunnlagt i 1551 som Collegio Romano av jesuittordenens stifter Ignatius av Loyola. Det l\xc3\xa5 opprinnelig ved foten av Capitolium, men ble flyttet allerede under pave Gregor XIII (1572\xe2\x80\x931585) til en tomt mellom Pantheon og Via del Corso. Omkring 300 \xc3\xa5r senere, i 1873, lot pave Pius IX universitetet flytte til dets n\xc3\xa5v\xc3\xa6rende plass ved Piazza della Pilotta, ved foten av Quirinalen.'